เป็นตกขาวผิดปกติ คิดว่าน่าจะเป็นเพราะการทานยาคุมแบบแผงเพราะไม่เคยเป็นมาก่อน และเริ่มเป็นหลังจากกินได้ไปประมาณมากกว่าครึ่งแผง ลักษณะตกขาวคือ เป็นสีเหลืองอ่อน ไม่มีกลิ่น ไม่คัน และถ้าล้วงไปจะเป็นก้อนเล็กๆ แต่ถ้าเช็ดตอนมันเยอะก็จะเป็นตกขาวเหลว ระหว่างวันถ้าไม่เช็ดก็จะเจ็บเล็กน้อย อับชื้นจนมีกลิ่น
สวัสดีค่ะอาการตกขาวผิดปกติ เป็นสีเหลืองอ่อน ดังกล่าวมา อาจจะเป็นตกขาวที่เกิดจากช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติได้ หรือเป็นช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด หรือเป็นภาวะอวัยวะภายในอุ้งเชิงกรานอักเสบ อาจมีตกขาวผิดปกติ ปวดท้องน้อย มีไข้ได้ ส่วนการกินยาคุมไม่น่าเป็นสาเหตุที่ทำให้มีตกขาวผิดปกติในเบื้องต้น งดการมีเพศสัมพันธ์ช่วงที่มีตกขาวผิดปกติ ยังไม่ซื้อยาเหน็บใดๆมาใช้เอง ไม่สวนล้างช่องคลอด ใช้น้ำเปล่าสะอาดล้างเบาๆแค่ภายนอกเท่านั้น และสังเกตอาการ ถ้ายังมีตกขาวผิดปกติต่อเนื่อง คันช่องคลอดมาก มีปวดดท้องน้อย มีไข้ ควรรีบไปพบแพทย์